ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ રવિવારના જનતા કર્ફ્યુને વિવિધ તબક્કાના લોકોએ આપેલા સહયોગ બદલ તેમનો આભાર માન્યો
પ્રધાનમંત્રી શ્રી નરેન્દ્ર મોદીએ કોરોના વાયરસ કોવિડ 19ના પ્રસારને અટકાવવા માટે 22 માર્ચ, રવિવારના રોજ થનારા જનતા કર્ફ્યુની પહેલનું સમર્થન કરવા બદલ વિભિન્ન ક્ષેત્રના લોકોના પ્રયાસની પ્રશંસા કરી હતી.
વિવિધ ક્ષેત્રોના પ્રભાવશાળી લોકો વિજેતાઓ અને અનેક સંગઠનો જનતા કર્ફ્યુના સમર્થનમાં આવ્યા અને તેઓએ દેશના લોકોને એક થઇ આ પહેલને અરસકારક બનાવવા અપીલ કરી છે.
RP
(Visitor Counter : 170
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 185.21 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 15.66 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,85,21,44,495
|
|
બાકી ઉપલબ્ધ
|
|
15,66,02,526
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 185.21 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 15.66 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 101
મંત્રીમંડળ
મંત્રીમંડળે ભારતીય અવકાશ સંશોધન સંગઠન અને બોલિવિયન સ્પેસ એજન્સી વચ્ચેના સંશોધન અને શાંતિપુર્ણ હેતુઓ માટે બાહ્ય અંતરિક્ષ વપરાશના સહકાર માટેના સમજૂતી કરારને મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને બોલિવિયા વચ્ચે શાંતિપુર્ણ હેતુઓ માટે બાહ્ય અવકાશના વપરાશ અને સંશોધનમાં સહકાર અંગેના સમજૂતી કરારને મંજૂરી આપી છે. ભારતના રાષ્ટ્રપતિની બોલિવિયાની મુલાકાત દરમિયાન બોલિવિયાના સાન્ટા ક્રુઝ ડે લા સિએરા ખાતે 29 માર્ચ, 2019ના રોજ ભારતીય અવકાશ સંશોધન સંસ્થા-ઇસરો અને બોલિવિયાની અંતરિક્ષ સંસ્થા વચ્ચે સમજૂતી કરાર પર હસ્તાક્ષર થયા હતા.
વિગતોઃ
આ સમજૂતી કરાર દ્વારા અવકાશ વિજ્ઞાન, પૃથ્વીના રિમોટ સેન્સીંગ, ઉપગ્રહ સંચાર, ઉપગ્રહ આધારિત નેવીગેશન, અવકાશ વિજ્ઞાન તથા ગ્રહોના સંશોધન, અવકાશ યાન અને અવકાશ પ્રણાલીનો ઉપયોગ તથા ગ્રાઉન્ડ સીસ્ટમ અને અવકાશી તકનીકીના ઉપયોગ જેવા ક્ષેત્રે ટેકનોલોજી અને એપ્લીકેશન જેવા પરસ્પર હિતો અંગે સહકાર સુનિશ્ચિત થશે.
આ સમજૂતી કરાર અંતર્ગત સંયુક્ત કાર્યકારી જૂથની સ્થાપના કરાશે. જેમાં ઇસરો તથા બોલિવિયન સ્પેસ એજન્સી-એબીઇના સભ્યોનો સમાવેશ કરાશે. આ કાર્યકારી જૂથ સમજૂતી કરારની બાબતોનું નિયત સમય મર્યાદામાં અમલીકરણ માટેની કાર્યયોજના ઘડશે.
અમલીકરણ વ્યૂહરચના અને લક્ષ્યાંકોઃ
સમજૂતી કરાર પર હસ્તાક્ષર બાદ વિશેષ અમલીકરણ વ્યવસ્થા અને નિયત સમયમર્યાદામાં સમજૂતી કરારની બાબતોમાં અમલીકરણ માટે કાર્યયોજના ઘડવા કાર્યકારી જૂથની રચના કરવી.
મુખ્ય અસરોઃ
આ સમજૂતી કરાર દ્વારા પૃથ્વીના રિમોટ સેન્સીંગ ક્ષેત્રે નવી ગતિવિધિઓ, સંશોધન અને તેનો ઉપયોગ, ઉપગ્રહ નેવીગેશન, અવકાશ વિજ્ઞાન અને ગ્રહોના સંશોધન ક્ષેત્રને નવું પ્રોત્સાહન મળશે.
ખર્ચની માહિતીઃ
દરેક વિશિષ્ટ પ્રવૃત્તિઓ અંગે નાણાંકીય યોગદાન સંયુક્ત ગતિવિધિઓની પ્રવૃત્તિ પર આધારિત રહેશે અને અનુરૂપ અમલીકરણ કરારમાં તે અંગેની વિસ્તૃત માહિતીનો સમાવેશ કરાશે.
લાભોઃ
આ સમજૂતી કરાર દ્વારા માનવતાના લાભાર્થે અવકાશી તકનીકી ક્ષેત્રે સંયુક્ત પ્રવૃત્તિ વિકસાવવામાં આવશે, જેના દ્વારા દેશના તમામ વર્ગો તથા વિસ્તારોને લાભ મળશે.
પૃષ્ઠભૂમિઃ
- બોલિવિયન સ્પેસ એજન્સી - એબીઇએ ડિસેમ્બર-2016માં બોલિવિયા ખાતેના ભારતીય રાજદૂતને લખેલા પત્રમાં ઇસરો સાથે અવકાશ સહયોગ માટે રસ દાખવ્યો હતો. ત્યાર બાદ ઇસરોએ 5 જુન, 2017માં બે સભ્યોના પ્રતિનિધિમંડળને ભારત આવવા માટે નિમંત્રણ આપ્યું હતું અને તેમની સાથે પૃથ્વી નિરીક્ષણ અને ઉપગ્રહ સંચાર અંગે સહભાગીતા માટે ચર્ચા વિચારણા કરી હતી. એબીઇના પ્રતિનિધિમંડળે બેગાલુરૂં ખાતેના ઇસરોની તકનીકી સુવિધાની પણ મુલાકાત લીધી હતી. બોલિવિયાએ ભારત સાથે અંતરિક્ષ સહકાર આગળ ધપાવવા અંગે રૂચિ દર્શાવી હતી અને બોલિવિયા ખાતેના ભારતીય રાજદુતે ઇસરોને અવકાશ સહયોગ અંગેનો માનક મુસદ્દો મોકલવા વિનંતી કરી હતી.
- આ વિનંતીના મહત્વને ધ્યાને લઇને ભારત-બોલિવિયા અવકાશ સહયોગ માટે ઇસરોના અધ્યક્ષની મંજૂરી સાથેનો એજન્સી સ્તરનો મુસદ્દો બોલિવિયાને મોકલાયો હતો. બાદમાં, બોલિવિયાએ સંમતિ આપતા બંને પક્ષો પરસ્પર સંમત આવૃત્તિ પર હસ્તાક્ષર કરવા સહમત થયા હતા.
DK/NP/J.Khunt/GP/RP
(
પૂર્વોત્તર ક્ષેત્ર વિકાસ મંત્રાલય
એર કાર્ગો પૂર્વોત્તરમાં આવશ્યક ચીજવસ્તુઓ અને તબીબી ઉપકરણોનો પૂરવઠો નિયમિત પહોંચાડી રહ્યું છે: ડૉ. જીતેન્દ્ર સિંહ
પૂર્વોત્તર પ્રદેશ વિકાસ  કેન્દ્રીય રાજ્યમંત્રી , પ્રધાનમંત્રીની કચેરીના રાજ્યમંત્રી: કાર્મિક, જાહેર ફરિયાદ, પેન્શન, અણુ ઉર્જા અને અવકાશ ડૉ. જીતેન્દ્ર સિંહે આજે માહિતી આપી હતી કે, પૂર્વોત્તરમાં એર કાર્ગો આવશ્યક ચીજવસ્તુઓ અને તબીબી ઉપકરણો સહિતની વસ્તુઓનો પૂરવઠો નિયમિત પહોંચાડી રહ્યું છે અને કોઇપણ ચીજવસ્તુની અછત નથી તેમજ આગામી દિવસોમાં કોઇપણ વસ્તુની અછત ઉભી થવાની કોઇ સંભાવના પણ નથી.
મીડિયાને સંબોધતી વખતે ડૉ. જીતેન્દ્ર સિંહે જણાવ્યું હતું કે, લૉકડાઉનના અમલની જાહેરાત પછી તુરંત જ પ્રધાનમંત્રી શ્રી નરેન્દ્ર મોદીના હસ્તક્ષેપ સાથે નિર્ણય લેવામાં આવ્યો હતો કે, પૂર્વોત્તરના રાજ્યો તેમજ જમ્મુ-કાશ્મીર અને લદ્દાખ સહિત અન્ય અંતરિયાળ પ્રદેશો અને ટાપુ વિસ્તારોમાં આવશ્યક ચીજવસ્તુઓનું પરિવહન કરતા માલવાહક વિમાનોનું પરિચાલન પ્રાથમિકતાના ધોરણે કરવામાં આવશે. તેમણે ઉમેર્યું હતું કે, આ નિર્ણય પછી ટૂંક સમયમાં, એર ઇન્ડિયા અને ભારતીય વાયુ સેના દ્વારા એર કાર્ગો ફ્લાઇટ્સ શરૂ કરવામાં આવી હતી.
આ અંગે વધુ માહિતી આપતા ડૉ. જીતેન્દ્ર સિંહે જણાવ્યું હતું કે, 30 માર્ચના રોજ ગુવાહાટી ખાતે એર ઇન્ડિયા દ્વારા પ્રથમ એર કન્સાઇન્મેન્ટનું ઉતરાણ થયું હતું અને બીજા દિવસે 31 માર્ચના રોજ સવારે જ દીમાપુર ખાતે ભારતીય વાયુ સેનાના માલવાહક વિમાનનું ઉતરાણ થયું હતું. ત્યારથી અત્યાર સુધી, એર કાર્ગો કન્સાઇન્મેન્ટ્સની નિયમિત આવક ચાલુ છે. જેમકે, નાગાલેન્ડ રાજ્યમાં અત્યાર સુધીમાં ત્રણ મોટા એર કન્સાઇન્મેન્ટ પહોંચી ગયા છે અને મણીપૂરમાં પણ અત્યાર સુધીમાં ત્રણ એર કાર્ગો કન્સાઇન્મેન્ટ પહોંચી ગયા છે.
ફેસ માસ્કની માગ અંગે ડૉ. જીતેન્દ્ર સિંહે જણાવ્યું હતું કે, 30,000 N95 માસ્કનો જથ્થો વિતરણ માટે પહેલાંથી જ ગુવાહાટી પહોંચી ગયો છે. આ દરમિયાન, તેમણે સ્વયં સહાય સમૂહો દ્વારા કરવામાં આવતા પ્રયાસોને બિરાદાવ્યા હતા. તેમણે કહ્યું હતું કે, આ સમૂહો તેમના પોતાના પ્રયાસોથી માસ્ક અને સેનિટાઇઝર્સ બનાવવા માટે આગળ આવ્યા છે.
ડૉ. જીતેન્દ્રસિંહે ખાતરી આપી હતી કે, ભવિષ્યમાં, જ્યારે પણ માંગ વધશે અથવા જરૂરિયાત હોવાનું કહેવામાં આવશે ત્યારે ટૂંક સમયમાં જ એર કાર્ગો ફ્લાઇટની વ્યવસ્થા થઇ શકે તેવી ગોઠવણ કરવામાં આવી છે. તેમણે ઉમેર્યું હતું કે, કન્સાઇન્મેન્ટના પ્રકાર અને જથ્થા અનુસાર એર ઇન્ડિયા અને ભારતીય વાયુ સેના એકબીજા સાથે સંકલનમાં કામ કરશે. તેમણે કહ્યું હતું કે, આ તમામ હેરફેર પર વાસ્તવિક સમયમાં દેખરેખ રાખવા માટે અને રાજ્ય સરકારો સાથે સતત સંપર્ક જાળવી રાખવા માટે પણ તંત્રવ્યવસ્થા ઉભી કરવામાં આવી છે.
સાથે, ડૉ. જીતેન્દ્ર સિંહે માહિતી આપી હતી કે, પૂર્વોત્તરના રાજ્યોમાં 5,500 કિલોમીટર લાંબી આંતરરાષ્ટ્રીય સરહદ સીલ કરી દેવામાં આવી છે. તેમણે ઉમેર્યું હતું કે, આના કારણે કોરોના વાયરસના ફેલવાને નિયંત્રણમાં લાવવામાં મદદ મળી છે.
GP/RP
પ્રધાનમંત્રીનું કાર્યાલય
પ્રધાનમંત્રી શ્રીએ સીરિયામાં ભૂકંપને કારણે થયેલી જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ સીરિયામાં ભૂકંપને કારણે થયેલી જાનહાનિ પર ઊંડો શોક વ્યક્ત કર્યો છે. શ્રી મોદીએ કહ્યું છે કે અમે સીરિયાના લોકોના દુઃખમાં સહભાગી છીએ અને આ મુશ્કેલ સમયમાં મદદ અને સમર્થન આપવા માટે પ્રતિબદ્ધ છીએ.
એક ટ્વીટમાં, પ્રધાનમંત્રી શ્રીએ કહ્યું;
"વિનાશક ભૂકંપથી સીરિયાને પણ અસર થઈ છે તે જાણીને ખૂબ દુઃખ થયું છે. પીડિતોના પરિવારો પ્રત્યે મારી સંવેદના છે. અમે સીરિયન લોકોના દુઃખમાં સહભાગી છીએ અને આ મુશ્કેલ સમયમાં મદદ અને સમર્થન આપવા માટે પ્રતિબદ્ધ છીએ."
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ શિવગિરી મઠના પૂર્વ પ્રમુખ સ્વામી પ્રકાશાનંદજીના અવસાન અંગે દુઃખ વ્યક્ત કર્યું
પ્રધાનમંત્રી શ્રી નરેન્દ્ર મોદીએ શિવગિરી મઠના પૂર્વ પ્રમુખ સ્વામી પ્રકાશાનંદજીના અવસાન અંગે શોક વ્યક્ત કર્યો છે.
એક ટવીટમાં પ્રધાનમંત્રીએ કહ્યું કે, "સ્વામી પ્રકાશાનંદજી જ્ઞાન અને આધ્યાત્મિકતાના પ્રકાશસ્તંભ હતા. તેમના નિ:સ્વાર્થ સેવાના કાર્યોએ સૌથી ગરીબમાં ગરીબ લોકોને સશક્ત બનવ્યા. શ્રી નારાયણ ગુરુના ઉમદા વિચારોને લોકપ્રિય બનાવવા માટે તેમણે આગેવાની લીધી. તેમના અવસાનથી દુઃખ થયું. ઓમ શાંતિ."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 171.67 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 11.73 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,71,67,66,220
|
|
બાકી ઉપલબ્ધ
|
|
11,73,17,451
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 171.67 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 11.73 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
કેન્દ્રીય મંત્રીમંડળે રૂ. 1.64 લાખ કરોડના BSNLના રિવાઈવલ પેકેજને મંજૂરી આપી.
ટેલિકોમ એક વ્યૂહાત્મક ક્ષેત્ર છે. ટેલિકોમ માર્કેટમાં BSNLની હાજરી માર્કેટ બેલેન્સર તરીકે કામ કરે છે. BSNL ગ્રામીણ વિસ્તારોમાં ટેલિકોમ સેવાઓના વિસ્તરણ, સ્વદેશી ટેકનોલોજીના વિકાસ અને આપત્તિ રાહતમાં નિર્ણાયક ભૂમિકા ભજવે છે.
BSNLને આર્થિક રીતે સધ્ધર બનાવવા માટે, પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે BSNLના પુનરુત્થાન પેકેજને રૂ. 1.64 લાખ કરોડની મંજૂરી આપી છે.
કેબિનેટ દ્વારા મંજૂર કરાયેલ પુનરુત્થાનનાં પગલાં BSNL સેવાઓને અપગ્રેડ કરવા, સ્પેક્ટ્રમ ફાળવવા, તેની બેલેન્સ શીટને ડિ-સ્ટ્રેસ કરવા અને ભારત બ્રોડબેન્ડ નિગમ લિમિટેડ  ને BSNL સાથે મર્જ કરીને તેના ફાઇબર નેટવર્કને વધારવા પર ધ્યાન કેન્દ્રિત કરે છે.
- BSNL સેવાઓ અપગ્રેડ કરી રહી છે
- સ્પેક્ટ્રમની વહીવટી ફાળવણી: હાલની સેવાઓમાં સુધારો કરવા અને 4G સેવાઓ પૂરી પાડવા માટે, BSNLને 900/1800 MHz બેન્ડમાં વહીવટી રીતે 44,993 કરોડ રૂપિયાના ખર્ચે ઇક્વિટી ઇન્ફ્યુઝન દ્વારા સ્પેક્ટ્રમ ફાળવવામાં આવશે. આ સ્પેક્ટ્રમ સાથે, BSNL બજારમાં સ્પર્ધા કરી શકશે અને ગ્રામીણ વિસ્તારો સહિત તેમના વિશાળ નેટવર્કનો ઉપયોગ કરીને હાઇ સ્પીડ ડેટા પ્રદાન કરી શકશે.
- કેપેક્સ માટે નાણાકીય સહાય: સ્વદેશી ટેક્નોલોજીના વિકાસને પ્રોત્સાહન આપવા માટે, BSNL આત્મનિર્ભર 4G ટેક્નોલોજી સ્ટેકને જમાવવાની પ્રક્રિયામાં છે. આગામી 4 વર્ષ માટે અંદાજિત મૂડી ખર્ચને પહોંચી વળવા સરકાર રૂ. 22,471 કરોડનું મૂડીખર્ચ ભંડોળ આપશે. આ આત્મનિર્ભર 4G સ્ટેકના વિકાસ અને જમાવટ માટે નોંધપાત્ર પ્રોત્સાહન હશે.
- ગ્રામીણ વાયરલાઇન કામગીરી માટે વાયેબિલિટી ગેપ ફંડિંગઃ વ્યાપારી બિન-વ્યવહારિકતા હોવા છતાં, BSNL સરકારના સામાજિક ઉદ્દેશ્યોને પહોંચી વળવા ગ્રામીણ/દૂરના વિસ્તારોમાં વાયરલાઇન સેવાઓ પૂરી પાડે છે. સરકાર BSNL ને 2014-15 થી 2019-20 દરમિયાન વ્યાપારી રીતે અવ્યવહારુ ગ્રામીણ વાયર-લાઈન કામગીરી માટે વાયબિલિટી ગેપ ફંડિંગ તરીકે રૂ. 13,789 કરોડ આપશે.
- અધિકૃત મૂડીમાં વધારો: BSNLની અધિકૃત મૂડી એજીઆર લેણાં, મૂડીખર્ચની જોગવાઈ અને સ્પેક્ટ્રમની ફાળવણીને બદલે રૂ. 40,000 કરોડથી વધારીને રૂ. 1,50,000 કરોડ કરવામાં આવશે.
- BSNL બેલેન્સ શીટ પર ભાર મૂકે છે
- દેવું માળખું: સરકાર આ PSUsને લાંબા ગાળાની લોન વધારવા માટે સાર્વભૌમ ગેરંટી આપશે. તેઓ રૂ. 40,399 કરોડની રકમ માટે લાંબા ગાળાના બોન્ડ ઉભા કરી શકશે. આનાથી હાલના ઋણનું પુનર્ગઠન કરવામાં અને બેલેન્સ શીટ્સને દૂર કરવામાં મદદ મળશે.
- AGR લેણાં માટે નાણાકીય સહાય: બેલેન્સ શીટમાં વધુ સુધારો કરવા માટે, BSNL ની રૂ. 33,404 કરોડની AGR બાકી રકમનું ઇક્વિટીમાં રૂપાંતર કરીને પતાવટ કરવામાં આવશે. AGR/GST લેણાંની પતાવટ કરવા માટે સરકાર BSNLને ભંડોળ પૂરું પાડશે.
- પ્રેફરન્સ શેરનો ફરીથી ઇશ્યૂ: BSNL સરકારને રૂ. 7,500 કરોડનો પ્રેફરન્સ શેર ફરીથી ઇશ્યૂ કરશે.
- BSNL ફાઇબર નેટવર્કને વધારવું
- BBNL અને BSNL નું વિલીનીકરણ: BharatNet હેઠળ બિછાવેલા ઈન્ફ્રાસ્ટ્રક્ચરના વ્યાપક ઉપયોગની સુવિધા માટે, Bharat Broadband Network Ltd  ને BSNL સાથે મર્જ કરવામાં આવશે. ભારતનેટ હેઠળ બનાવવામાં આવેલ ઈન્ફ્રાસ્ટ્રક્ચર રાષ્ટ્રીય સંપત્તિ તરીકે ચાલુ રહેશે, જે તમામ ટેલિકોમ સેવા પ્રદાતાઓ માટે બિન-ભેદભાવના ધોરણે સુલભ રહેશે.
આ પગલાં સાથે, BSNL હાલની સેવાઓની ગુણવત્તામાં સુધારો કરી શકશે, 4G સેવાઓ શરૂ કરી શકશે અને નાણાકીય રીતે સક્ષમ બનશે. એવી અપેક્ષા રાખવામાં આવે છે કે આ રિવાઇવલ પ્લાનના અમલીકરણ સાથે, BSNL નાણાકીય વર્ષ 2026-27માં ફરી વળશે અને નફો મેળવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારત સીમાચિહ્નરૂપ શિખરે – પ્રથમ વખત કુલ કેસમાંથી સક્રિય કેસની સંખ્યા ઘટીને 2%થી ઓછી થઇ
છેલ્લા 23 દિવસથી સતત દૈનિક મૃત્યુઆંક 300થી ઓછો
ભારતમાં છેલ્લા 10 દિવસમાં દૈનિક ધોરણે નવા કેસની સંખ્યા 20,000 કરતાં ઓછી નોંધાઇ
ભારત કોરોના સામેની જંગમાં સતત સુધારા તરફ આગળ વધી રહ્યું હોવાથી દૈનિક ધોરણે નવા નોંધાતા કેસમાં ઘટાડો નોંધાઇ રહ્યો છે અને તેના પરિણામે સક્રિય કેસની સંખ્યા પણ એકધારી ઘટી રહી છે.
ભારતમાં પ્રથમ વખત કુલ પોઝિટીવ કેસમાંથી સક્રિય કેસની સંખ્યા ઘટીને 2%થી ઓછી  થઇ છે.
છેલ્લા 24 કલાકમાં દૈનિક ધોરણે નવા 15,144 કેસ પોઝિટીવ નોંધાયા છે. દેશમાં સક્રિય કેસનું ભારણ ઘટીને 2,08,826 થયું છે. છેલ્લા 10 દિવસથી સતત નવા કેસની સંખ્યા 20,000 કરતાં ઓછી નોંધાઇ રહી છે.
આકૃતિમાં છેલ્લા 24 કલાકમાં સક્રિય કેસની સંખ્યામાં થયેલો ફેરફાર દર્શાવ્યો છે. કેરળમાં 922 કેસ ઉમેરાવાથી મહત્તમ પોઝિટીવ ફેરફાર નોંધાયો છે જ્યારે મધ્યપ્રદેશમાં 433 કેસ ઓછા થવાથી મહત્તમ નેગેટિવ ફેરફાર નોંધાયો છે.
બીજી તરફ, છેલ્લા 24 કલાકમાં નવા સાજા થયેલા દર્દીઓની સંખ્યા 17,170 નોંધાઇ છે. આથી કુલ સાજા થયેલા દર્દીઓની ટકાવારી 96.58% થઇ ગઇ છે. કુલ સાજા થયેલા દર્દીઓની સંખ્યા 10,196,885 થઇ ગઇ છે. આ આંકડો સક્રિય કેસની સંખ્યા કરતા 99,88,059  વધારે છે.
નવા સાજા થયેલા કેસમાંથી 80.53% દર્દીઓ 10 રાજ્યો/કેન્દ્રશાસિત પ્રદેશોમાંથી છે.
દેશમાં એક દિવસમાં સૌથી વધુ નવા દર્દીઓ કેરળમાં સાજા થયા છે જ્યાં નવા 5,011 દર્દી સાજા થયા છે. આ ઉપરાંત, છેલ્લા 24 કલાકમાં મહારાષ્ટ્રમાં વધુ 3,039 દર્દીઓ જ્યારે ઉત્તરપ્રદેશમાં વધુ 930 દર્દીઓ સાજા થઇ ગયા છે.
નવા નોંધાયેલા દર્દીઓમાંથી 81% નવા કેસ 8 રાજ્યો અને કેન્દ્રશાસિત પ્રદેશોમાંથી છે.
કેરળમાં દૈનિક ધોરણે સતત સર્વાધિક નવા દર્દીઓ નોંધાઇ રહ્યાં છે જ્યાં એક દિવસમાં વધુ 5,960 દર્દી સંક્રમિત થયા છે. ત્યારબાદ, મહારાષ્ટ્ર અને તમિલનાડુમાં અનુક્રમે નવા 2,910 અને 610 નવા દર્દીઓ પોઝિટીવ નોંધાયા છે.
ભારતમાં દૈનિક ધોરણે નોંધાતા મૃત્યુઆંકમાં પણ એકધારો ઘટાડો નોંધાઇ રહ્યો છે. ભારતમાં છેલ્લા 23 દિવસથી દૈનિક મૃત્યુઆંક 300થી ઓછો નોંધાઇ રહ્યો છે.
છેલ્લા 24 કલાકમાં વધુ 181 દર્દીઓ મૃત્યુ પામ્યા છે જેમાંથી 66.30% મૃત્યુ છ રાજ્યો અને કેન્દ્રશાસિત પ્રદેશોમાં થયા હતા.
મહારાષ્ટ્રમાં એક દિવસમાં સૌથી વધુ 52 વ્યક્તિના મૃત્યુ થયા છે. આ ઉપરાંત, કેરળમાં વધુ 27 જ્યારે પશ્ચિમ બંગાળમાં વધુ 15 વ્યક્તિનાં મૃત્યુ નોંધાયા છે.
(Visitor Counter : 187
ઇલેક્ટ્રોનિક્સ તથા સૂચના પ્રોદ્યોગિકી મંત્રી
નાણાકીય વર્ષ 2022-23 ના Q3 માં આધાર સમર્થિત E-KYC વ્યવહારો 18.53 ટકા વધીને 84.8 કરોડ થયા
આધાર સમર્થિત ઇ-કેવાયસી વ્યવહારો માત્ર ડિસેમ્બરમાં 32.49 કરોડને વટાવી ગયા છે
ડિસેમ્બર મહિનામાં 208.47 કરોડ આધાર સમર્થિત વ્યવહારો થયા
આધાર સમર્થિત ઇ-કેવાયસીને અપનાવવામાં સતત પ્રગતિ જોવા મળી રહી છે અને નાણાકીય વર્ષ 2022-23 ના ઓક્ટોબર-ડિસેમ્બર ક્વાર્ટર  માં આધારનો ઉપયોગ કરીને 84.8 કરોડથી વધુ ઇ-કેવાયસી વ્યવહારો કરવામાં આવ્યા હતા જે ચાલુ નાણાકીય વર્ષના બીજા ત્રિમાસિક ગાળા માં 18.53 ટકાથી વધુ છે.
એકલા ડિસેમ્બરમાં, આધારનો ઉપયોગ કરીને 32.49 કરોડ ઇ-કેવાયસી વ્યવહારો કરવામાં આવ્યા હતા, જે અગાઉના મહિના કરતાં 13 ટકા વધુ છે.
આધાર સમર્થિત ઇ-કેવાયસી સેવા બેંકિંગ અને નોન-બેંકિંગ નાણાકીય સેવાઓ માટે પારદર્શક અને ઉન્નત ગ્રાહક અનુભવ પ્રદાન કરવા સાથે વ્યવસાય કરવાની સરળતામાં વધુને વધુ મહત્વપૂર્ણ ભૂમિકા ભજવી રહી છે.
ઓક્ટોબરમાં, આધાર ઈ-કેવાયસી વ્યવહારોની સંખ્યા 23.56 કરોડ હતી અને નવેમ્બરમાં આવા વ્યવહારો વધીને 28.75 કરોડ થઈ ગયા હતા, જેમાં ડિસેમ્બરમાં વધુ વધારો નોંધાયો હતો, જે અર્થતંત્રમાં તેનો વધતો ઉપયોગ અને ઉપયોગિતા દર્શાવે છે.
105 બેંકો સહિત 169 સંસ્થાઓ ઇ-કેવાયસી પર લાઇવ છે. ઇ-કેવાયસી અપનાવવાથી નાણાકીય સંસ્થાઓ, ટેલિકોમ સેવા પ્રદાતાઓ અને અન્ય સંસ્થાઓ માટે ગ્રાહક સંપાદન ખર્ચમાં પણ નોંધપાત્ર ઘટાડો થયો છે.
ડિસેમ્બર 2022ના અંત સુધીમાં, આધાર ઈ-કેવાયસી વ્યવહારોની કુલ સંખ્યા અત્યાર સુધીમાં 1382.73 કરોડ થઈ ગઈ છે. E-KYC વ્યવહારો આધાર ધારકની સ્પષ્ટ સંમતિ પછી જ કરવામાં આવે છે અને KYC માટે ભૌતિક કાગળ અને વ્યક્તિગત રીતે ચકાસણીની જરૂરિયાતને દૂર કરે છે.
તેવી જ રીતે, આધાર સક્ષમ વ્યવહારો પણ અપનાવવામાં આવી રહ્યા છે અને લોકો દ્વારા વધુને વધુ ઉપયોગમાં લેવાય છે. માત્ર ડિસેમ્બર મહિનામાં જ 208.47 કરોડ આધાર સક્ષમ વ્યવહારો થયા હતા, જે પાછલા મહિના કરતાં લગભગ 6.7 ટકા વધુ છે.
આમાંના મોટાભાગના માસિક પ્રમાણીકરણ બાયોમેટ્રિક ફિંગરપ્રિન્ટનો ઉપયોગ કરીને કરવામાં આવ્યા હતા, ત્યારબાદ વસ્તી વિષયક અને OTP પ્રમાણીકરણ દ્વારા કરવામાં આવ્યું હતું.
અત્યાર સુધીમાં, ડિસેમ્બર 2022ના અંત સુધી કુલ આશરે 8829.66 કરોડ આધાર સમર્થિત વ્યવહારો કરવામાં આવ્યા છે. આ દર્શાવે છે કે આધાર નાણાકીય સમાવેશ, કલ્યાણ વિતરણ અને અન્ય ઘણી સેવાઓનો લાભ મેળવવામાં કેવી ભૂમિકા ભજવી શકે છે.
આધાર એ સુશાસનનું ડિજિટલ ઈન્ફ્રાસ્ટ્રક્ચર છે. તે વડાપ્રધાન શ્રી નરેન્દ્ર મોદીના ડિજિટલ ઈન્ડિયાના વિઝનને સાકાર કરવામાં તેમજ દેશવાસીઓ માટે જીવન સરળ બનાવવામાં મહત્ત્વની ભૂમિકા ભજવે છે, પછી તે ઓળખની ચકાસણી માટે ઈ-કેવાયસી હોય, સીધા નાણાં ટ્રાન્સફર માટે આધાર સમર્થિત DBT હોય, પછી તે AEPSનો મુદ્દો હોય કે પછી. છેલ્લા માઇલ બેંકિંગ માટે પ્રમાણીકરણ.
કેન્દ્ર અને રાજ્યો બંને દ્વારા દેશમાં ચલાવવામાં આવતી 1100 થી વધુ સરકારી યોજનાઓ અને કાર્યક્રમો માટે આધારનો ઉપયોગ સૂચિત કરવામાં આવ્યો છે. ડિજિટલ ID કેન્દ્ર અને રાજ્યોના વિવિધ મંત્રાલયો અને વિભાગોને કાર્યક્ષમતા, પારદર્શિતા અને લક્ષિત લાભાર્થીઓને કલ્યાણ સેવાઓની ડિલિવરી સુધારવામાં મદદ કરે છે.
આધાર સક્ષમ પેમેન્ટ સિસ્ટમ  એ લોકો માટે નાણાકીય સમાવેશને સક્ષમ કરે છે જેઓ આવકના પિરામિડના તળિયે છે. ડિસેમ્બર 2022ના અંત સુધીમાં, AEPS અને માઇક્રો-ATMના નેટવર્ક દ્વારા સંચિત રીતે 1610.44 કરોડ રિમોટ બેંકિંગ વ્યવહારો શક્ય બન્યા છે.
YP/GP/JD
(Visitor Counter : 207
પ્રધાનમંત્રીનું કાર્યાલય
પ્રધાનમંત્રીએ ઉત્તર પ્રદેશના લોકોને તેમના રાજ્યના સ્થાપના દિવસની શુભેચ્છાઓ આપી
પ્રધાનમંત્રી શ્રી નરેન્દ્ર મોદીએ ઉત્તર પ્રદેશના લોકોને તેમના રાજ્યના સ્થાપના દિવસની શુભેચ્છાઓ પાઠવી છે.
એક ટવીટમાં પ્રધાનમંત્રીએ કહ્યું, "ઉત્તર પ્રદેશના સ્થાપના દિન પર રાજ્યના તમામ લોકોને હાર્દિક શુભેચ્છા. ત્યાગ, તપ, પરંપરા અને સંસ્કૃતિની પાવન ભૂમિનું આ રાજ્ય આજે આત્મનિર્ભર ભારતના નિર્માણમાં મહત્વપૂર્ણ ભૂમિકા ભજવી રહ્યું છે. મારી કામના છે કે સર્વાંગી વિકાસ તરફ અગ્રેસર આ રાજ્ય નવી ઉંચાઈઓ હાંસલ કરે."
SD/GP/BT
(
પ્રધાનમંત્રીનું કાર્યાલય
ભારતના ગામડાઓમાં અમારા સુશાસનના પ્રયાસોના મૂળમાં લોકોના કલ્યાણ માટે ટેકનોલોજીની શક્તિનો લાભ લેવાનો છેઃ પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું છે કે ભારતના ગામડાઓમાં અમારા સુશાસનના પ્રયાસોના મૂળમાં લોકોના કલ્યાણ માટે ટેક્નોલોજીની શક્તિનો લાભ લેવાનો છે. આ માટે શ્રી મોદીએ SVAMITVA યોજનાનું ઉદાહરણ આપ્યું છે જેના સારા પરિણામો મળ્યા છે.
MyGovIndia દ્વારા ટ્વીટના જવાબમાં, પ્રધાનમંત્રી કહ્યું;
"ભારતના ગામડાઓમાં અમારા સુશાસનના પ્રયાસોના મૂળમાં લોકોના કલ્યાણ માટે ટેક્નોલોજીની શક્તિનો લાભ લેવાનો છે. આનું ઉદાહરણ SVAMITVA યોજના છે જેણે ઉત્તમ પરિણામો આપ્યા છે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
અનુસૂચિત જાતિ અને અનુસૂચિત જનજાતિ માટે ફાળવણીમાં વૃદ્ધિ
નવી દિલ્હી, 01-02-2018
કેન્દ્રીય નાણાં અને કોર્પોરેટ બાબતોના મંત્રી શ્રી અરૂણ જેટલીએ આજે સંસદમાં સામાન્ય અંદાજપત્ર 2018-19 રજૂ કરતાં કહ્યું કે અનુસૂચિત જાતિઓ માટે 279 કાર્યક્રમો માટે વર્ષ 2016-17ના 34,334 કરોડ રૂપિયાની તુલનામાં વર્ષ 2017-18માં ફાળવણી વધારીને 52,179 કરોડ રૂપિયા કરાઈ છે. આ રીતે અનુસૂચિત જાતિ-જનજાતિઓ માટે ચાલુ 305 કાર્યક્રમો માટે 2016-17માં 21,811 કરોડ રૂપિયાની ફાળવણી થઈ હતી. જો કે વર્ષ 2017-18માં તે વધારીને 32,508 કરોડ રૂપિયા કરાઈ છે. નાણાં મંત્રીએ કહ્યું કે નાણાં વર્ષ 2018-19માં આ રાશિને વધારી દેવાઈ છે અને અનુસૂચિત જાતિઓ માટે 56,619 કરોડ રૂપિયા અને અનુસૂચિત જનજાતિઓ માટે 39,135 કરોડ રૂપિયાની ફાળવણી કરાઈ છે.
NP/J.Khunt/GP
(Visitor Counter : 180
મંત્રીમંડળ
મંત્રીમંડળે યુવાનો સંબંધિત બાબતોમાં સહકાર માટે ભારત અને બાંગ્લાદેશ વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળ દ્વારા ભારત અને બાંગ્લાદેશ વચ્ચે યુવાનો સંબંધિત બાબતોમાં પારસ્પરિક સહકાર માટે થયેલા સમજૂતી કરાર ને મંજૂરી આપવામાં આવી હતી. નવી દિલ્હીમાં 5 ઓક્ટોબર 2019ના રોજ આ MoU પર હસ્તાક્ષર કરવામાં આવ્યા હતા.
ભારત અને બાંગ્લાદેશ વચ્ચે યુવાનો સંબંધિત ક્ષેત્રોમાં કાર્યક્રમોના વિનિમયથી યુવાનોમાં વિચારો, મૂલ્યો અને સંસ્કૃતિના વિનિમયને પ્રોત્સાહન મળશે અને તેમની વચ્ચે મૈત્રી સંબંધો વધુ મજબૂત બનાવવામાં મદદરૂપ થશે. તેનાથી યુવાનોમાં આંતરરાષ્ટ્રીય દૃષ્ટિકોણ વિકસાવવામાં અને યુવાનો સંબંધિત બાબતોનો ક્ષેત્રોમાં તેમના જ્ઞાન તેમજ તજજ્ઞતાની સીમાઓનું વિસ્તરણ કરવામાં પણ મદદ મળી રહેશે.
NP/RP/DS
(Visitor Counter : 96
પ્રધાનમંત્રીનું કાર્યાલય
પ્રધાનમંત્રી 7 સપ્ટેમ્બરે શિક્ષક પર્વના પ્રથમ સંમેલનને સંબોધિત કરશે
પ્રધાનમંત્રી શિક્ષણ ક્ષેત્રમાં અને મહત્વની પહેલોનો પ્રારંભ કરશે
પ્રધાનમંત્રી શ્રી નરેન્દ્ર મોદી 7 સપ્ટેમ્બર, 2021ના રોજ સવારે 10.30 વાગ્યે વીડિયો કોન્ફરન્સના માધ્યમથી શિક્ષક પર્વના પ્રથમ સંમેલનને સંબોધિત કરશે. કાર્યક્રમ દરમિયાન શિક્ષણ ક્ષેત્રમાં અનેક અગત્યની પહેલોનો પણ શુભારંભ કરશે.
પ્રધાનમંત્રી ભારતીય સાંકેતિક ભાષા શબ્દકોષ  બોલતા પુસ્તકો , સીબીએસઈનું સ્કૂલ ક્વોલિટી એસ્યોરન્સ અને એસેસમેન્ટ ફ્રેમવર્ક, નિષ્ઠા કે જે શિક્ષકો માટે નિપૂણ ભારત સંબંધિત તાલીમ કાર્યક્રમ છે તેમજ વિદ્યાંજલિ પોર્ટલ  લોન્ચ કરશે.
‘શિક્ષક પર્વ-2021’નો વિષય “ગુણવત્તા અને સતત વિદ્યાલય: ભારતમાં વિદ્યાલયોથી જ્ઞાનપ્રાપ્તિ” છે. આ સંમેલન માત્ર તમામ સ્તરે શિક્ષણની નિરંતરતા જ સુનિશ્ચિત નહીં કરે પરંતુ દેશભરની શાળાઓમાં ગુણવત્તા, સમાવેશી પ્રથાઓ તથા સ્થાયીત્વમાં સુધારા માટે નવીન ઉપાયોને પ્રોત્સાહિત કરશે.
કાર્યક્રમ દરમિયાન કેન્દ્રીય શિક્ષણ મંત્રી અને કેન્દ્રીય શિક્ષણ રાજ્યમંત્રી પણ ઉપસ્થિત રહેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી 28 જાન્યુઆરીએ કરિઅપ્પા ગ્રાઉન્ડ ખાતે NCC PM રેલીને સંબોધિત કરશે
પ્રધાનમંત્રી શ્રી નરેન્દ્ર મોદી 28મી જાન્યુઆરી, 2023ના રોજ સાંજે લગભગ 5:45 વાગ્યે દિલ્હીના કરિઅપ્પા પરેડ ગ્રાઉન્ડ ખાતે વાર્ષિક NCC PM રેલીને સંબોધિત કરશે.
આ વર્ષે, NCC તેની સ્થાપનાના 75મા વર્ષની ઉજવણી કરી રહ્યું છે. ઈવેન્ટ દરમિયાન, પ્રધાનમંત્રી શ્રી એનસીસીના 75 સફળ વર્ષોની યાદમાં એક ખાસ ડે કવર અને રૂ. 75/- મૂલ્યના સ્મારક વિશેષ મિન્ટેડ સિક્કાનું વિમોચન કરશે. આ રેલી હાઇબ્રિડ ડે અને નાઇટ ઇવેન્ટ તરીકે યોજાશે અને તેમાં ‘એક ભારત શ્રેષ્ઠ ભારત’ થીમ પર સાંસ્કૃતિક કાર્યક્રમનો પણ સમાવેશ થશે. વસુધૈવ કુટુમ્બકમની સાચી ભારતીય ભાવનામાં, 19 વિદેશોના 196 અધિકારીઓ અને કેડેટ્સને ઉજવણીનો હિસ્સો બનવા માટે આમંત્રિત કરવામાં આવ્યા છે.
YP/GP/JD
(